Inkluzivna ekonomija
Inkluzivni rast, ili uključivi rast, jest koncept koji unapređuje pravedne prilike za ekonomske sudionike tokom ekonomskog rasta s dobrobitima za  svaki dio društva. Ovaj koncept proširuje se na tradicionalne modele ekonomskog rasta koji su fokusirani na pravičnost u pogledu zdravlja, ljudski kapital, kvalitetu okoliša, socijalnu zaštitu i sigurnost hrane. 
Definicija inkluzivnog rasta podrazumijeva izravne veze između makroekonomskih i mikroekonomskih odrednica ekonomije  i ekonomskog rasta. Mikroekonomska dimenzija obuhvaća važnost strukturalne transformacije za ekonomsku diverzifikaciju i natjecanje, dok se makroeknomska dimenzija odnosi na promjene u ekonomskim agregatima kao što su bruto nacionalni proizvod zemlje (GNP) ili bruto domaći proizvod (BDP), ukupna faktorska produktivnost i agregatni faktor ulaza. 
Održivi ekonomski rast zahtijeva inkluzivni rast. Održavanje ove situacije ponekad je teško jer ekonomski rast može dovesti do negativnih vanjskih utjecaja, poput porasta korupcije, što je glavni problem u zemljama u razvoju. Ipak, naglasak na inkluzivnosti - posebice na jednakost mogućnosti u pogledu pristupa tržištima, resursima i nepristranog regulatornog okruženja - bitan je sastavni dio uspješnog rasta. Pristup inkluzivnog rasta traži dugoročniju perspektivu, s naglaskom na produktivnu zaposlenost kao sredstvo povećanja prihoda siromašnih i isključenih skupina te podizanja životnog standarda.

Izvori 

Ekonomski pojmovi